**LATVIJAS REPUBLIKAS MINISTRU KABINETS**

2015.gada \_\_\_.\_\_\_\_\_\_\_\_\_ Rīkojums Nr.\_\_\_\_

Rīgā (prot. Nr.\_\_, \_\_\_.§)

**Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai**

1. Apstiprināt Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai (turpmāk - Valdības rīcības plāns) (1.pielikums)
2. Iestādēm, plānojot un īstenojot Valdības rīcības plānā iekļautos pasākumus, ievērot attiecīgā gada likumos par valsts budžetu un par vidēja termiņa budžeta ietvaru paredzēto finansējuma apmēru.
3. Ministrijām, Valsts kancelejai, Korupcijas novēršanas un apkarošanas birojam un Sabiedrības integrācijas fondam (turpmāk – iestādes) atbilstoši kompetencei līdz 2015.gada 1.jūlijam un turpmāk ik gadu līdz 1.februārim elektroniski (excel formātā) iesniegt pārskatu par Valdības rīcības plānā iekļauto pasākumu izpildi Pārresoru koordinācijas centram.
4. Iesniedzot šī rīkojuma 3.punktā minēto informāciju, norāda būtiskākās veiktās darbības pasākuma izpildes mērķa sasniegšanai. Ja pasākums norādītajā termiņā izpildīts daļēji vai nav izpildīts, norāda iemeslus, kādēļ pasākums nav izpildīts. Ja attiecībā uz pasākumu pārskata termiņā nav veiktas nekādas darbības, tad informāciju par pasākumu nesniedz.
5. Pārresoru koordinācijas centram nodrošināt iestāžu iesniegtās informācijas par Valdības rīcības plāna izpildi aktualizēšanu atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 42.punktam. Pārresoru koordinācijas centrs var pieprasīt iestādēm papildu informāciju par Valdības rīcības plānā iekļauto pasākumu izpildes gaitu.
6. Ministru prezidenta birojam sadarbībā ar Pārresoru koordinācijas centru, ja nepieciešams, organizēt sanāksmes ar iestādēm, lai saņemtu aktuālo informāciju un izvērtētu Valdības rīcības plāna pasākumu izpildes gaitu.
7. Atzīt par spēku zaudējušu Ministru kabineta 2014.gada 7.aprīļa rīkojumu Nr.151 "Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai" (Latvijas Vēstnesis, 2014, 71.nr.).

Ministru prezidente L.Straujuma

2015.02.09. 16:17

266

I.Žemaite, 67082972

irina.zemaite@pkc.mk.gov.lv